Armata rusă a susţinut sâmbătă că a preluat controlul asupra satului Ivanivske, lângă Bahmut, în estul Ucrainei, în ceea ce ar fi un nou avans într-o zonă importantă în care Rusia se află în ofensivă de mai multe săptămâni, relatează AFP.
Forţele Moscovei au "eliberat satul Krasnoe", fosta denumire rusească a localităţii Ivanivske, a precizat Ministerul rus al Apărării, scrie agerpres.ro.
La sfârşitul lunii februarie, Ucraina a raportat lupte grele în zonă, în timp ce soldaţii ruşi încercau să avanseze spre Ciasiv Iar, un oraş cheie, din Bahmut, care a fost ocupat din mai 2023.